ህብረተሰቡ ጠባብነትና ትምክህተኛ አመለካከትን ሊዋጋ ይገባል -ህወሓት
ህብረተሰቡ ብሄርተኝነት፣ ጠባብነትና ትምክህተኛ አመለካከትን በመታገል  ለአገር እድገት በአንድነት እንዲረባረብ ህወሓት ጥሪ አቀረበ ።ህዝባዊ ወያነ ሐርነት ትግራይ (ህወሓት) 43ኛ ዓመት የምስረታ በዓሉን ትናንት ከድርጅቱ አመራሮችና አባላት እንዲሁም ከሌሎች አጋር ድርጅቶች ጋር በአዲስ አበባ አክብሯል።በበዓሉ ላይ የተገኙት የህወሓት ምክትል ሊቀመንበር ወይዘሮ ፈትለወርቅ ገብረእግዚአብሄር እንደገለጹት፤ ብሄራዊ የህዝቦች ጭቆና ከአገሪቱ እንዲወገድና የብሄር ብሄረሰቦች እኩልነት እንዲረጋገጥ በማድረግ ረገድም ቁልፍ ሚና ተጨውቷል ።ብሄራዊ የህዝቦች ጭቆና ከአገሪቱ እንዲወገድና የብሄር ብሄረሰቦች እኩልነት እንዲረጋገጥ በማድረግ ረገድም ቁልፍ ሚና መጫወቱን ጠቅሰዋል።በመሆኑም ከድህነት ለመውጣትና የአገሪቷን ኢኮኖሚ ለማሳደግም "ህዝቦች የብሄርተኝነት፣ ጠባብነትና ትምክህተኛ አመለካከትን ሊያስወግዱ ይገባል" ብለዋል።የኢፌዲሪ ጠቅላይ ሚኒስትር ኃይለማሪያም ደሳለኝ የስልጣን መልቀቂያ ጥያቄ ማውቅረባቸው አሁን እየተደረገ ያለውን ዲሞክራሲያዊ ትግል ውጤት መሆኑን አስገንዝበው፤የጠቅላይ ሚኒስትሩ ውሳኔ በታዳጊ አገሮች መሪዎች የሚታየውን የ90 ዓመት አዛውንት ሆኖው ስልጣን አንለቅቅም የሚሉበትን አባዜ ሲታይ ውሳኔው አገራችን ምን ያህል በዲሞራሲያዊ ስርዓት ትክክለኛ ጉዞ ላይ መሆኗን የሚያረጋግጥ መሆኑን ነው ያብራሩት ፡፡በትግሉ የተገኘውን የድል ውጤትም አስጠብቆ የተጀመረውን የልማትና የእድገት እንቅስቃሴ በማጠናከር ለችግሮች መፍትሄ በመስጠት ለህዳሴው ጉዞ ቀጣይነት ሁሉም የድርሻውን ሊወጣ እንደሚገባም ነው ጥሪ ያስተላለፉት።ህወሓት በአገሪቷ ዲሞክራሲያዊ ስርዓት እንዲከበር ለማድረግ ባለፉት ዓመታት እልህ አስጨራሽና ፈታኝ ትግል ማድረጉን አስታውሰዋል ።በበዓሉ ላይ የተገኙት አጋር ድርጅቶች ብአዴን፣ኦህዴድ እና ደህዴን አገሪቱ ለምታከናውናቸው የለውጥና የእድገት ተግባራት ከህውሓት ጋር በጋራ ለለውጥ ስራው እንደሚተጉ አረጋግጠዋል።"የሚስተዋሉ የመልካም አስተዳደር ችግሮችና የህዝቡ የልማት ጥያቄዎች በተሟላ መንገድ እንዲመለሱና የከተማዋ ሰላም ተጠብቆ እንዲቀጥል በማድረግ ረገድ ከህወሓት የኢትዮጵያ ህዝቦች አብዮታዊ ዴሞክራሲያዊ ግንባር ጋር እጅ ለእጅ ተያይዘን የምናደርገውን ርብርብ አጠናክረን በመቀጠል ትምክህተኞችንና ጠባቦችን እንደምንዋጋቸዋለን " ያሉት አቶ ቢንያም አደራ ከብአዴን ድርጅት ናቸው ፡፡ወይዘሮ መሳይ መርሻ ከኦህዴድ "የአገሪቱ የልማት ግስጋሴ የማይዋጥላቸው አካላት በውስጥ የተፈጠሩ ክፍተቶችን በመጠቀም የተጀመረውን የለውጥ ጉዞ ለማደናቀፍ ለሚያደርጉት እንቅስቃሴ መንገድ ሳንከፍት በህዝቦች መካከል የቆየውን አብሮነት በማስቀጠል የግጭትና የመነጣጠል አጀንዳን ለማምከን እንሰራለን" ብለዋል፡፡"በአገራችን ልማት፣ ዴሞክራሲና አስተማማኝ ሰላም ለማረጋገጥ በሚደረገው ጥረት ዛሬም እንደ ቀድሞ ሁሉ ከህወሓት የኢትዮጵያ ህዝቦች አብዮታዊ ዴሞክራሲያዊ ግንባር ጎን መቆማችንን ላረጋግጥ እወዳለው" ብለው የገለጹት  ደግሞ  አቶ ኢሳያስ ምህረት ከደህዴን ድርጅት ነበሩ ፡፡(ኢዜአ)